Gwernenezeg
Ar gwernenezeg (dgèrnésiais pe Guernésiais) a zo ur yezh normanek komzet e Gwernenez. Ur yezh oïl an hini eo.

E 2001 e c'helle 1.327 a dud, da lâret eo 2% eus poblañs an enezenn, komz ar yezh en un doare flour ha 3% he c'homprene mat. Ouzhpenn 70% eus ar gomzerion-se a zo en tu all da 64 vloaz avat. Etre ar re yaouank ne vez komzet nemet gant 0,1% eus an dud, met 14% a gompren ar yezh tamm pe damm.

Dont a reont a-benn, tu pe du, ar wernenezegerion da gompren ar jerzenezeg ha gallout a reont ivez kompren normanded e Bro-C'hall.

N'eo ket bet ken levezonet ar gwerenezeneg gant ar galleg ha m'eo bet ar jerzenezeg, met kreñvoc'h eo bet levezon ar saozneg war yezh Gwernenez.

Labourat evit difenn ar yezh a ra L'Assembllaïe d'Guernesiais bet krouet e 1957. Kelennet e vez ar yezh er skolioù a-wechoù ivez evel ur yezh da dibab.

Skwerioù 
 Quaï temps qu’i fait? :  (Penaos emañ an amzer?)
 I' fait caoud ogniet :  (Tomm eo hiziv)
 Tchi qu’est vote naom? :  (Pe anv oc'h?)
 Coume tchi que l’affaire va? :  (Penaos 'mañ kont?)
 Quaï heure qu'il est? :  (Pet eur eo?)
 À la perchoine :  (Kenavo)
 Mercie bian :  (Trugarez vras)

Gwelet ivez: 
Jerzenezeg

Liammoù diavaez: 
Petra eo ar gwenezeneg? (e saozneg)
Guernsey French (e saozneg)

Meneger yezhoù ar bed
Gwernenez
Normaneg
Yezhoù an Inizi angl-ha-norman